Atom energiyasidan foydalanish sohasida faoliyat olib boradigan ekspluatatsiya qiluvchi tashkilotlar va boshqa yuridik shaxslar xodimlarini tayyorlash, qayta tayyorlash, ularning malakasini oshirish hamda ularni attestatsiyadan oʻtkazish tartibi toʻgʻrisidagi nizomni tasdiqlash haqida
(resolution, 2025-05-05)

“Atom energiyasidan tinchlik maqsadlarida foydalanish toʻgʻrisida”gi Oʻzbekiston Respublikasi Qonuni hamda Oʻzbekiston Respublikasi Prezidentining “Oʻzbekiston Respublikasining yadro-energetika dasturi uchun kadrlar salohiyatini rivojlantirish strategiyasini tasdiqlash toʻgʻrisida” 2019-yil 16-oktabrdagi PQ-4492-son qarori ijrosini taʼminlash, shuningdek, atom energiyasidan foydalanish obyektlari xavfsizligini taʼminlash, atom energiyasidan foydalanish sohasida faoliyat olib boradigan ekspluatatsiya qiluvchi tashkilotlar va boshqa yuridik shaxslar xodimlarini tayyorlash, qayta tayyorlash, ularning malakasini oshirish hamda ularni attestatsiyadan oʻtkazish tartibini belgilash maqsadida Vazirlar Mahkamasi qaror qiladi: 1. Quyidagilarni nazarda tutuvchi Atom energiyasidan foydalanish sohasida faoliyat olib boradigan ekspluatatsiya qiluvchi tashkilotlar va boshqa yuridik shaxslar xodimlarini tayyorlash, qayta tayyorlash, ularning malakasini oshirish hamda ularni attestatsiyadan oʻtkazish tartibi toʻgʻrisidagi nizom ilovaga muvofiq tasdiqlansin: ekspluatatsiya qiluvchi tashkilotlar va boshqa yuridik shaxslar xodimlarini tayyorlash, qayta tayyorlash, ularning malakasini oshirish muddatlari, tartibi va ularni amalga oshiruvchi tashkilotlar; ekspluatatsiya qiluvchi tashkilotlar va boshqa yuridik shaxslar xodimlarini attestatsiyadan oʻtkazish tartibi, muddatlari, attestatsiya turlari hamda attestatsiyadan oʻtkaziladigan xodimlar toifalari; attestatsiya komissiyasining tarkibini shakllantirish va faoliyatini tashkil etish; attestatsiya natijalari boʻyicha apellyatsiya berish va uni koʻrib chiqish qoidalari. 2. Vazirlik va idoralar, mahalliy ijro etuvchi hokimiyat organlari hamda boshqa tegishli davlat tashkilotlari atom energiyasidan foydalanish sohasida faoliyat olib boradigan ekspluatatsiya qiluvchi tashkilotlar va boshqa yuridik shaxslar xodimlarini attestatsiyadan oʻtkazish hamda ularning malakasini oshirishning ushbu qaror bilan tasdiqlangan tartibiga qatʼiy amal qilinishini taʼminlasinlar. 3. Oʻzbekiston Respublikasi Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi: atom energiyasidan foydalanish sohasida faoliyat olib boradigan ekspluatatsiya qiluvchi tashkilotlar va boshqa yuridik shaxslar xodimlarini attestatsiyadan oʻtkazish hamda ularning malakasini oshirish toʻgʻrisidagi maʼlumotlar bazasining markazlashtirilgan tartibda shakllantirilishi va yuritilishini; manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlar va texnik jihatdan tartibga solish sohasidagi normativ hujjatlar bir oy muddatda ushbu qarorga muvofiqlashtirilishini taʼminlasin. 4. Ushbu qaror rasmiy eʼlon qilingan kundan eʼtiboran uch oy oʻtgach kuchga kiradi. 5. Mazkur qarorning bajarilishini nazorat qilish Oʻzbekiston Respublikasi Bosh vazirining maslahatchisi — Geologiya, energetika, sanoat va uning bazaviy tarmoqlarini rivojlantirish masalalari departamenti boshligʻi zimmasiga yuklansin. 1. Ushbu Nizom atom energiyasidan foydalanish sohasida faoliyat olib boradigan ekspluatatsiya qiluvchi tashkilotlar va boshqa yuridik shaxslar xodimlarini (keyingi oʻrinlarda — xodimlar) tayyorlash, qayta tayyorlash, ularning malakasini oshirish hamda ularni attestatsiyadan oʻtkazish tartibini belgilaydi. 2. Mazkur Nizomda quyidagi asosiy tushunchalar qoʻllaniladi: ariza — atom energiyasidan foydalanish sohasida ekspluatatsiya qiluvchi tashkilotlar va boshqa yuridik shaxslarning oʻz xodimlarini mazkur Nizomda belgilangan tartibda attestatsiyadan oʻtkazish toʻgʻrisidagi murojaati; atom energiyasidan foydalanish obyektlari — yadroviy qurilmalar, saqlash punktlari, yadroviy materiallar, radiatsiya manbalari, radioaktiv moddalar, yadroviy yoqilgʻi, yadroviy reaktorlarning issiqlik ajratuvchi toʻplamlari, ishlatib boʻlingan yadroviy yoqilgʻi, radioaktiv chiqindilar; atom energiyasidan foydalanish xavfsizligini davlat tomonidan tartibga soluvchi maxsus vakolatli organ (keyingi oʻrinlarda — maxsus vakolatli organ) — Oʻzbekiston Respublikasi Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi; attestatsiya guvohnomasi — xodimlarning mazkur Nizomda belgilangan tartibda attestatsiyadan oʻtganligini tasdiqlovchi hujjat; attestatsiya komissiyasi — maxsus vakolatli organda, uning hududiy boshqarmalarida, kon-texnika inspeksiyalarida hamda ekspluatatsiya qiluvchi tashkilotlar va boshqa yuridik shaxslarda tashkil etiladigan va doimiy asosda ishlaydigan xodimlarni attestatsiyadan oʻtkazuvchi komissiya; boshqa yuridik shaxslar — quyidagi sohalarda faoliyat olib boruvchi yuridik shaxslar: yadroviy qurilmalarni va (yoki) saqlash punktlarini loyihalashtirish hamda qurish, radiatsiyaviy manbalardan foydalanish; yadroviy qurilmalar va (yoki) saqlash punktlari, radiatsiyaviy manbalar uchun uskunalarni konstruksiyalash hamda tayyorlash; atom energiyasidan foydalanish obyektlarining va (yoki) atom energiyasidan foydalanish sohasidagi faoliyatning xavfsizligini asoslash yuzasidan ekspertiza oʻtkazish; radioaktiv moddalar va yadroviy materiallar bilan bogʻliq ishlarni amalga oshirish, shu jumladan, ulardan foydalanish, ularni transportda tashish va saqlash; radioaktiv chiqindilar bilan bogʻliq ishlarni amalga oshirish, shu jumladan, ularni qayta ishlash, transportda tashish, saqlash va koʻmib tashlash; atom energiyasidan foydalanish obyektlarida ilmiy tadqiqotlar oʻtkazish; yadroviy qurilmalar va (yoki) saqlash punktlari uchun yadroviy materiallar, uskunalar hamda texnologiyalarni olib kirish va olib chiqish; atom energiyasidan foydalanish sohasida xizmatlar koʻrsatish; atom energiyasidan foydalanish obyektlarini ishlatish uchun zarur boʻlgan kadrlarni tayyorlash, qayta tayyorlash va ularning malakasini oshirish; davlat va (yoki) nodavlat taʼlim tashkiloti (keyingi oʻrinlarda — taʼlim tashkiloti) — atom energiyasidan foydalanish obyektlarini ishlatish uchun zarur boʻlgan kadrlarni tayyorlash, qayta tayyorlash va ularning malakasini oshirish faoliyatini amalga oshiruvchi, belgilangan tartibda maxsus vakolatli organ litsenziyasiga ega boʻlgan yuridik shaxs; malaka oshirish — kasbiy bilim va koʻnikmalarni yangilash hamda chuqurlashtirishga yoʻnaltirilgan faoliyat; malaka talablari — tinglovchilarning kasbiy bilim va amaliy koʻnikmalari darajasiga qoʻyiladigan talablar majmui; xodimlarni tayyorlash — xodimlarning yadro, radiatsiya, yongʻin va sanoat xavfsizligini taʼminlash boʻyicha normalar va qoidalar hamda mehnatni muhofaza qilishni taʼminlash boʻyicha yoʻriqnoma va qoidalar talablariga amal qilgan holda, atom energiyasidan foydalanish obyektlari bilan bogʻliq ishlarni bajarishda talab etiladigan darajadagi xavfsizlik madaniyati va kompetensiyalarini shakllantirish faoliyati; xodimlarni qayta tayyorlash — atom energiyasidan foydalanish sohasida tayinlangan lavozimi boʻyicha maxsus kasbiy bilimlarga ega boʻlmagan xodimlarni yetarli darajadagi kasbiy bilimlar, amaliy koʻnikmalar va tajribalarni oʻzlashtirishga yoʻnaltirilgan faoliyat; oʻquv dasturi — atom energiyasidan foydalanish sohasida ekspluatatsiya qiluvchi tashkilotlar va boshqa yuridik shaxslarning atom energiyasidan foydalanish sohasida ishlash uchun tayyorlanayotgan nomzod tomonidan lavozim yoʻriqnomasi yoki malaka talablari hamda mehnatni muhofaza qilish boʻyicha yoʻriqnomaga muvofiq lavozim majburiyatlarini amalga oshirish uchun zarur kasbiy bilim, amaliy koʻnikma va kompetensiyalarga ega boʻlishning umumiy tartibini belgilovchi xodimlarni tayyorlashni tashkil etishga yoʻnaltirilgan hujjat; oʻquv rejasi — oʻquv fanlari va kurslarining tarkibi, ularni oʻrganishning izchilligi va soatlardagi hajmini belgilaydigan hujjat; ekspluatatsiya qiluvchi tashkilot — Oʻzbekiston Respublikasi Vazirlar Mahkamasi tomonidan tashkil etilgan hamda yadroviy qurilma va (yoki) saqlash punkti uchun masʼul etib tayinlangan hamda oʻz kuchlari bilan yoki boshqa yuridik shaxslarni jalb etgan holda yadroviy qurilmani va (yoki) saqlash punktini ekspluatatsiya qilishga qodir boʻlgan yuridik shaxs; ekspluatatsiya qiluvchi tashkilotlar va boshqa yuridik shaxslar xodimlari — atom energiyasidan foydalanish obyektlarida muayyan faoliyat bilan shugʻullanuvchi xodimlar; yadroviy qurilmalar — atom elektr stansiyalari, tadqiqot yadro reaktorlari, kritik va subkritik yadroviy stendlari boʻlgan inshootlar hamda majmualar, yadroviy yoqilgʻidan va yadroviy materiallardan foydalanish hamda ularni tashish uchun moʻljallangan qurilmalar. 3. Xodimlarni tayyorlash, qayta tayyorlash va ularning malakasini oshirish maxsus vakolatli organ litsenziyasiga ega davlat va (yoki) nodavlat taʼlim tashkilotlari bilan tegishli tashkilot oʻrtasida tuziladigan shartnoma (buyurtma)lar asosida mazkur Nizomga 1-ilovadagi sxemaga muvofiq amalga oshiriladi. Bunda nodavlat taʼlim tashkilotlari taʼlim xizmatlari koʻrsatish faoliyatini amalga oshirish huquqini beradigan litsenziyaga ham ega boʻlishi shart. 4. Xodimlarni tayyorlash, qayta tayyorlash va ularning malakasini oshirish bilan bogʻliq xarajatlar uchun toʻlanishi kerak boʻlgan toʻlovlarning miqdori tegishli oʻquv kurslarining davomiyligidan hamda ularning shaklidan kelib chiqib, shartnoma tuzuvchi taraflar tomonidan belgilanadi hamda belgilangan tartibda taʼlim tashkilotlari tomonidan toʻgʻridan-toʻgʻri va (yoki) masofaviy shaklda amalga oshiriladi. Atom energiyasidan foydalanish obyektlarini ishlatish uchun zarur boʻlgan kadrlarni tayyorlash, qayta tayyorlash va ularning malakasini oshirish kamida 72 soatlik oʻquv kurslarida oʻqitish orqali amalga oshiriladi. 5. Xodimlarni: a) tayyorlash — ishga yangi qabul qilinganda; b) qayta tayyorlash: tanlangan yoki turdosh kasb boʻyicha boshlangʻich kasbiy taʼlim boʻlmaganda; tegishli kasbiy taʼlimni talab qiluvchi boshqa lavozimga oʻtkazishda; v) malakasini oshirish — ularni lavozim majburiyatlarini bajarish uchun zarur boʻlgan kasbiy bilimlari va amaliy koʻnikmalarini saqlab turish maqsadida uch yilda kamida bir marta amalga oshiriladi. 6. Xodimlarni tayyorlash, qayta tayyorlash va ularning malakasini oshirish davrida xodimlarga ularning ish joyi boʻyicha oʻrtacha ish haqi va lavozimi saqlanadi. Agar mazkur tadbirlar uchun xodimlar doimiy yashash joyidan boshqa hududga yuborilsa, mazkur xodimlarni yuborayotgan tashkilot tomonidan qonunchilikda belgilangan barcha zarur shart-sharoitlar yaratilishi lozim. 7. Ekspluatatsiya qiluvchi tashkilotlar va boshqa yuridik shaxslar xodimlarini tayyorlash, qayta tayyorlash va ularning malakasini oshirish oʻquv dasturlari taʼlim tashkilotlari tomonidan ishlab chiqiladi va maxsus vakolatli organ hamda xodimlarning vakillik organlari (mehnatni muhofaza qilish xizmati va kasaba uyushmalari) bilan belgilangan tartibda kelishilgandan keyin tasdiqlanadi. 8. Oʻquv kurslari toʻliq tamomlangandan soʻng xodimlar taʼlim tashkilotlarida sinovdan oʻtkaziladi. Sinov yozma, test koʻrinishida oʻtkazilishi mumkin. 9. Sinovdan oʻta olmaganlarga bir oy davomida sinovni qayta topshirishga ruxsat beriladi. Sinovni qayta topshirish mazkur Nizomda belgilangan tartibda amalga oshiriladi. Qayta sinovdan oʻta olmaganlar oʻquv kursidan takroran oʻtadilar. 10. Taʼlim tashkilotlari qayta sinovdan oʻta olmagan xodimlar toʻgʻrisidagi maʼlumotlarni ekspluatatsiya qiluvchi tashkilotlar va boshqa yuridik shaxslarga uch ish kuni mobaynida qayta sinov natijalari toʻgʻrisidagi dalolatnomani ilova qilgan holda yuboradi. Ekspluatatsiya qiluvchi tashkilotlar va boshqa yuridik shaxslar mazkur maʼlumotlar asosida oʻz xodimlari bilan tuzilgan mehnat shartnomasini oʻrnatilgan tartibda bekor qilish yoki xodimni quyi lavozimga oʻtkazish masalasini koʻrib chiqishga haqlidir. 11. Xodimlarni tayyorlash va qayta tayyorlash yakuniga koʻra sinovdan oʻtganlarga ushbu Nizomga 2-ilovada keltirilgan shaklda guvohnoma, xodimlar malakasini oshirish yakuniga koʻra sinovdan oʻtganlarga mazkur Nizomga 3-ilovada keltirilgan shaklda sertifikat rasmiylashtiriladi. 12. Maxsus vakolatli organ ekspluatatsiya qiluvchi tashkilotlar va boshqa yuridik shaxslar xodimlarini tayyorlash va qayta tayyorlash, ularning malakasini oshirish hamda attestatsiyadan oʻtkazish toʻgʻrisidagi maʼlumotlar bazasini markazlashtirilgan tartibda shakllantiradi va yuritadi. 13. Taʼlim tashkilotlari tayyorlash, qayta tayyorlash va malaka oshirish oʻquv kurslarini bitirgan xodimlar toʻgʻrisidagi maʼlumotlarni yilning har choragida maxsus vakolatli organga taqdim etadi. 14. Ekspluatatsiya qiluvchi tashkilotlar va boshqa yuridik shaxslar xodimlari ularning kasbiga munosibligi darajasini xolisona baholash, belgilangan malaka talablariga muvofiqligini aniqlash, zimmasiga yuklangan vazifalar va funksiyalarni bajarish imkoniyatini baholash maqsadida attestatsiyadan oʻtkaziladi. 15. Xodimlarni attestatsiyadan oʻtkazish maxsus vakolatli organ, uning hududiy boshqarmalari hamda ekspluatatsiya qiluvchi tashkilotlar va boshqa yuridik shaxslarda tashkil etiladigan attestatsiya komissiyalari tomonidan birlamchi, davriy yoki navbatdan tashqari koʻrinishlarda mazkur Nizomga 4 va 5-ilovalardagi sxemalarga muvofiq amalga oshiriladi. 16. Xodimlarni birlamchi attestatsiyadan oʻtkazish ishga yangi qabul qilinganda yoki lavozimga tayinlanganda uch oy muddatda amalga oshiriladi. 17. Xodimlarni davriy attestatsiyadan oʻtkazish quyidagi muddatlarda amalga oshiriladi: ekspluatatsiya qiluvchi tashkilotlar va boshqa yuridik shaxslarning rahbar xodimlari, shuningdek, ekspluatatsiya qiluvchi tashkilotlar va boshqa yuridik shaxslarning attestatsiya komissiyalari raislari va rais oʻrinbosarlari — besh yilda bir marta; ekspluatatsiya qiluvchi tashkilotlar va boshqa yuridik shaxslarning yadroviy va radiatsiyaviy xavfsizlikning idoraviy (ishlab chiqarish) nazoratini, atom energiyasidan foydalanish sohasida texnologik jarayonni amalga oshiruvchi, yadroviy materiallar va radioaktiv moddalarni hisobga olish va nazorat qilish, shuningdek, ularning jismonan himoya qilinishini taʼminlovchi, yadroviy materiallar, radioaktiv moddalar yoki ular asosidagi mahsulotlarni tashuvchi xodimlar, shuningdek, ekspluatatsiya qiluvchi tashkilotlar va boshqa yuridik shaxslarning attestatsiya komissiyalari aʼzolari — uch yilda bir marta; ekspluatatsiya qiluvchi tashkilotlar va boshqa yuridik shaxslarning atom energiyasidan foydalanish sohasida faoliyat olib boruvchi, mazkur bandning ikkinchi va uchinchi xatboshlarida nazarda tutilmagan muhandis-texnik va boshqa ishchi xodimlari — bir yilda bir marta. 18. Ushbu Nizomning 17-bandi ikkinchi xatboshida koʻrsatilgan xodimlar maxsus vakolatli organning attestatsiya komissiyasi, uchinchi xatboshida koʻrsatilgan xodimlar maxsus vakolatli organning hududiy boshqarmalari attestatsiya komissiyasi, toʻrtinchi xatboshida koʻrsatilgan xodimlar ekspluatatsiya qiluvchi tashkilotlar va boshqa yuridik shaxslarning attestatsiya komissiyalari tomonidan birlamchi, davriy va navbatdan tashqari attestatsiyadan oʻtkaziladi. 19. Maxsus vakolatli organning attestatsiya komissiyasi tarkibiga: maxsus vakolatli organ rahbarining oʻrinbosari — Radiatsiya va yadro xavfsizligi departamenti boshligʻi (attestatsiya komissiyasining raisi); Radiatsiya va yadro xavfsizligi departamenti boshligʻining birinchi oʻrinbosari (attestatsiya komissiyasi raisining oʻrinbosari); maxsus vakolatli organning boshqarma boshliqlari; Oʻzbekiston Kasaba uyushmalari Federatsiyasi vakili kiritiladi. 20. Maxsus vakolatli organning hududiy boshqarmalari attestatsiya komissiyalari tarkibiga: tegishli hududiy boshqarma boshligʻi (attestatsiya komissiyasining raisi); ekspluatatsiya qiluvchi tashkilot rahbari yoki uning oʻrinbosari (attestatsiya komissiyasi raisining oʻrinbosari); maxsus vakolatli organning tegishli davlat inspektorlari yoʻnalishlar boʻyicha; atom energetikasi sohasidagi vakolatli davlat boshqaruvi organi vakili; tarmoq kasaba uyushmalari respublika kengashlari va (yoki) hududiy kasaba uyushmalari tashkilotlari birlashmalari vakili kiritiladi. 21. Ekspluatatsiya qiluvchi tashkilotlar va boshqa yuridik shaxslarning attestatsiya komissiyalari tarkibiga: ekspluatatsiya qiluvchi tashkilot rahbari yoki bosh muhandisi (attestatsiya komissiyasining raisi); maxsus vakolatli organ tomonidan ushbu tashkilotda davlat nazoratini olib borish yuklatilgan davlat inspektori (attestatsiya komissiyasi raisining oʻrinbosari); ishlab chiqarish va ichki nazoratni olib boruvchi xodimlar, boshqarma, boʻlim boshliqlari va rahbarlari, avariya-qutqaruv xizmati vakillari va boshqa yuqori malakali mutaxassislar; hududiy kasaba uyushmalari tashkilotlari birlashmalari vakili va (yoki) tashkilotning kasaba uyushmasi qoʻmitasi raisi kiritiladi. 22. Attestatsiya komissiyasining raisi: attestatsiya komissiyasi majlislarida raislik qiladi; attestatsiyani oʻtkazish joyi va muddatlarini belgilaydi; ekspluatatsiya qiluvchi tashkilotlarning attestatsiyadan oʻtkazilishi lozim boʻlgan xodimlari roʻyxatini tasdiqlaydi; attestatsiyani oʻtkazish boʻyicha boshqa tashkiliy masalalarni hal qiladi. Attestatsiya komissiyasining raisi boʻlmagan taqdirda, uning vazifalarini rais oʻrinbosari amalga oshiradi. 23. Maxsus vakolatli organ, uning hududiy boshqarmalari hamda ekspluatatsiya qiluvchi tashkilotlar va boshqa yuridik shaxslarda ularning tegishli tarkibiy boʻlinmasi (masʼul xodimi) attestatsiya komissiyasining ishchi organi hisoblanadi. Ishchi organ: attestatsiyani oʻtkazish jadvalini tuzadi va tasdiqlash uchun attestatsiya komissiyasi raisiga taqdim etadi; xodimlar anketalarini shakllantiradi va tayyorlaydi; attestatsiya komissiyasi savollarini tuzadi; attestatsiyani oʻtkazish sanasi va joyi toʻgʻrisidagi maʼlumotlarni attestatsiya komissiyasi aʼzolariga hamda xodimga bevosita topshiradi yoki pochta orqali yuboradi; attestatsiya komissiyasi faoliyatini tashkil etishga doir boshqa funksiyalarni amalga oshiradi. 24. Ekspluatatsiya qiluvchi tashkilotlar va boshqa yuridik shaxslarning attestatsiya komissiyalari aʼzolarining roʻyxati attestatsiyani oʻtkazish muddatidan kamida oʻn kun avval maxsus vakolatli organ bilan kelishiladi. 25. Xodimlarni attestatsiyadan oʻtkazish uchun ekspluatatsiya qiluvchi tashkilot tegishliligi boʻyicha maxsus vakolatli organ yoki uning hududiy boshqarmalari attestatsiya komissiyasiga mazkur Nizomga 6-ilovaga muvofiq qogʻoz yoki elektron shaklda ariza bilan attestatsiya oʻtkazish muddatidan uch oy oldin murojaat qiladi. Arizaga quyidagi hujjatlar ilova qilinadi: mazkur Nizomga 7-ilovadagi shakl boʻyicha rasmiylashtirilgan soʻrovnoma; xodimlarning tayyorlash (qayta tayyorlash) va malaka oshirish oʻquv kursini tamomlaganligi toʻgʻrisidagi guvohnomasi yoki sertifikati nusxasi; xodimlarning ish joyidan (ishlamayotganlar uchun oxirgi ish joyidan) berilgan mehnat faoliyati toʻgʻrisidagi tavsifnoma. 26. Ekspluatatsiya qiluvchi tashkilot attestatsiya komissiyasiga xodimlarni attestatsiyadan oʻtkazish uchun notoʻgʻri maʼlumotlar taqdim etganligi uchun qonunchilik hujjatlariga muvofiq javob beradi. 27. Attestatsiya komissiyasi ariza tushgan kundan boshlab uch ish kunida xodimni attestatsiyaga qoʻyish yoki qoʻyishni rad etish toʻgʻrisida qaror qabul qiladi. Taqdim etilgan ariza mazkur Nizomning 25-bandi talablarga javob bermagan taqdirda, attestatsiya komissiyasi tomonidan attestatsiyaga xodimlarni qoʻyishni rad etish toʻgʻrisida rad etishning aniq sabablari koʻrsatilgan qaror qabul qilinadi va ushbu qarorning nusxasi bir ish kunida tashkilotga yuboriladi. Rad etish toʻgʻrisidagi qarorda koʻrsatilgan sabablarni bartaraf etib, arizani qayta koʻrib chiqishga taqdim etish uchun oʻn kundan kam, biroq bir oydan ortiq boʻlmagan muddat beriladi. 28. Attestatsiya komissiyasi attestatsiya oʻtkaziladigan joy va vaqti toʻgʻrisida tashkilotni kamida oʻn besh kun oldin yozma ravishda xabardor qilishi lozim. 29. Ariza mazkur Nizomning 25-bandi talablariga muvofiq boʻlgan taqdirda, xodimlar tashkilotdan hujjatlar olingan kundan boshlab toʻrtinchi oyning birinchi 10 kunligidan kechikmay attestatsiyadan oʻtkazilishi shart. 30. Hujjatlari attestatsiyadan oʻtishga taqdim etilgan hamda attestatsiyaga uzrli sababga (mehnatga layoqatsizlik varaqasi yoki xodim faoliyat yuritayotgan ekspluatatsiya qiluvchi tashkilot va boshqa yuridik shaxs rahbarlari maʼlumotnomasi) koʻra kelmagan xodimlar attestatsiya komissiyasining keyingi navbatdagi majlisida attestatsiyadan oʻtkaziladi. Attestatsiyaga uzrsiz sababga koʻra kelmagan xodimlar boʻyicha ular ishlayotgan tashkilot rahbarlariga bildirishnoma yuboriladi va ushbu holat takrorlangan taqdirda, attestatsiya komissiyasi taqdim etilgan hujjatlar asosida xodimlarni attestatsiyadan oʻtmagan deb hisoblash haqida qaror chiqarishga haqli. 31. Xodim uning shaxsini tasdiqlovchi hujjat (pasport yoki uning oʻrnini bosadigan hujjat)ni koʻrsatgan holda attestatsiyadan oʻtishga kiritiladi. 32. Attestatsiya jarayoni maxsus vakolatli organning rasmiy veb-saytida onlayn translyatsiya qilinadi, texnik jihatdan translyatsiya qilish imkoni mavjud boʻlmagan hollarda ushbu jarayon audio va videoyozuvlarda qayd etib boriladi. 33. Attestatsiya komissiyasining yigʻilishi attestatsiya komissiyasining tasdiqlangan tarkibining uchdan ikki qismi qatnashganda vakolatli hisoblanadi. Xodimlarning hujjatlari attestatsiya komissiyasi aʼzolariga tanishtiriladi. 34. Attestatsiyadan oʻtkazish jarayonida xodimlarga quyidagilar taqiqlanadi: normativ-huquqiy va normativ texnik hujjatlar, maxsus adabiyotlar yoki boshqa materiallardan foydalanish; uyali aloqa yoki boshqa aloqa vositalaridan foydalanish; uzrli sabablarsiz attestatsiya oʻtkazilayotgan xonadan tashqariga chiqish. Ushbu talablarni buzgan xodimlar attestatsiya oʻtkazilayotgan xonadan chiqarib yuboriladi va attestatsiyadan oʻtmagan hisoblanadi. Begona shaxslarga attestatsiyada ishtirok etishga ruxsat berilmaydi. 35. Attestatsiya suhbat shaklida oʻtkaziladi, yadroviy qurilmalarning texnologik jarayonini amalga oshiruvchi xodimlarning attestatsiyadan oʻtkazilishi bundan mustasno. Har bir xodimga 10 ta savoldan iborat imtihon varaqasi beriladi. 36. Yadroviy qurilmalarning texnologik jarayonini amalga oshiruvchi xodimlar attestatsiyasi ekspluatatsiya qiluvchi tashkilotlar va boshqa yuridik shaxslarning moddiy-texnik bazalaridan foydalangan holda, nazariy (test shaklida) va amaliy (texnologik jarayonlarni xavfsiz olib borishning amaliy koʻnikmalari) nazorat mashqlari orqali oʻtkaziladi. Test savollarining kamida yetmish besh foiziga javob bergan xodimlar amaliy nazorat mashqlariga qoʻyiladi. 37. Attestatsiya komissiyasining qarorlari attestatsiya komissiyasining majlisida ishtirok etgan aʼzolarning oddiy koʻpchilik ovozi bilan qabul qilinadi. Ovoz berish xodimlarning ishtirokisiz oʻtkaziladi. Ovozlar teng boʻlgan taqdirda, attestatsiya komissiyasi raisining ovozi hal qiluvchi ovoz hisoblanadi. 38. Attestatsiya komissiyasi attestatsiya natijalarini hisobga olib: xodimlarni attestatsiyadan oʻtdi deb eʼtirof etish va ularga attestatsiyadan oʻtganlik toʻgʻrisidagi guvohnomani berish haqida; xodimlarni attestatsiyadan oʻtmadi deb eʼtirof etish haqida qaror qabul qiladi. 39. Attestatsiya natijalari ovoz berish jarayoni tamom boʻlgandan keyin darhol eʼlon qilinadi. 40. Attestatsiya natijalari attestatsiya komissiyasining raisi, rais oʻrinbosari va aʼzolari tomonidan imzolanadigan, mazkur Nizomga 8-ilovada keltirilgan shaklga muvofiq bayonnoma bilan rasmiylashtiriladi. Attestatsiya komissiyasining tasdiqlangan bayonnomasining nusxasi attestatsiya komissiyasining ishchi organi tomonidan xodimlarning ish joyiga rasman yuboriladi. 41. Bayonnoma tayyorlangan kundan boshlab uch ish kunida attestatsiyadan oʻtgan xodimlarga mazkur Nizomga 9-ilovada keltirilgan shaklga muvofiq attestatsiya guvohnomasi rasmiylashtiriladi. Attestatsiya guvohnomasining amal qilish muddati ushbu Nizomning 17-bandida koʻrsatilgan attestatsiyani oʻtkazish davriyligiga mutanosib ravishda belgilanadi. 42. Xodimlarning attestatsiya guvohnomasi attestatsiyadan oʻtgan xodimlar reyestrida hisobga olinadi. Attestatsiyadan oʻtgan xodimlar reyestri mazkur Nizomga 9-ilovada keltirilgan shaklda yuritiladi. 43. Attestatsiya guvohnomasi yoʻqolganda yoki yaroqsiz holga kelib qolganda, xodimlarning arizasiga koʻra uch ish kunida attestatsiya komissiyasi tomonidan uning dublikati beriladi. 44. Attestatsiya guvohnomasi dublikatida uning avvalgi hisobga olish raqami va ilgari belgilangan amal qilish muddati yoziladi, yuqoridagi burchagiga “DUBLIKAT” yozuvi kiritiladi. 45. Attestatsiyadan oʻtmagan xodimlarni takroriy attestatsiyadan oʻtkazish uchun tashkilot attestatsiya oʻtkazilgan kundan kamida ikki oy oʻtgach murojaat qilishi mumkin. Bunda attestatsiyadan oʻtmagan xodimlar egallab turgan lavozimidan vaqtincha chetlashtirilishi lozim. 46. Ikkinchi marta ham attestatsiyadan oʻtmagan xodimlarni attestatsiyadan oʻtmagan deb eʼtirof etish toʻgʻrisida attestatsiya komissiyasi tomonidan qaror qabul qilinib, tashkilotga ushbu xodimlarni mehnat qonunchiligiga muvofiq egallab turgan lavozimidan ozod qilish yoki boshqa ishga oʻtkazish masalasini koʻrib chiqish toʻgʻrisida bajarilishi majburiy boʻlgan taqdimnoma yuboriladi. 47. Xodimlarning attestatsiyadan oʻtganligi toʻgʻrisidagi attestatsiya guvohnomasining amal qilish muddati tugaganda, xodimlar davriy attestatsiyadan oʻtkaziladi. 48. Tashkilot rahbari xodimlarning attestatsiya komissiyasi tomonidan belgilangan muddatlarda attestatsiyada ishtirokini taʼminlash uchun javobgar hisoblanadi. 49. Ekspluatatsiya qiluvchi tashkilotlar va boshqa yuridik shaxslarning attestatsiya komissiyasida oʻz xodimlarini attestatsiyadan oʻtkazish tashkilot rahbari tomonidan tasdiqlangan va kasaba uyushmasi qoʻmitasi (yoxud uning vakili) bilan kelishilgan jadval asosida amalga oshiriladi. Attestatsiyadan oʻtishi lozim boʻlgan xodimlar jadval bilan tanishtirilishi lozim. 50. Attestatsiya savollari maxsus vakolatli organ bilan kelishilgan holda tashkilot rahbari tomonidan tasdiqlanadi. 51. Attestatsiyadan oʻtishi lozim boʻlgan xodimlar attestatsiya oʻtkaziladigan joy va vaqti toʻgʻrisida attestatsiya komissiyasi tomonidan kamida oʻn besh kun oldin xabardor qilinadi. Attestatsiyani oʻtkazish mazkur Nizomning 29 — 36-bandlarida belgilangan tartibda oʻtkazilishi lozim. 52. Attestatsiya komissiyasi xodimlarning bilimlarini hisobga olib: xodimlarni attestatsiyadan oʻtdi deb eʼtirof etish va ularga attestatsiyadan oʻtganlik toʻgʻrisidagi guvohnomani berish haqida; xodimlarni attestatsiyadan oʻtmadi deb eʼtirof etish haqida qaror qabul qiladi. 53. Attestatsiya natijalari attestatsiya komissiyasining raisi, rais oʻrinbosari va aʼzolari tomonidan imzolanadigan, mazkur Nizomga 7-ilovada keltirilgan shaklga muvofiq bayonnoma bilan rasmiylashtiriladi va xodimlarning shaxsiy varaqasiga tegishli qayd kiritiladi. 54. Tashkilot rahbari attestatsiyaning oʻz vaqtida oʻtkazilishiga javobgar hisoblanadi. 55. Xodimlarni navbatdan tashqari attestatsiyadan oʻtkazish tegishli attestatsiya komissiyasi tomonidan quyidagi hollarda amalga oshiriladi: atom energiyasidan foydalanish sohasidagi normalar va qoidalar talablari oʻzgarganda; ilgari qoʻllanilmagan xavf tugʻdiruvchi yangi texnik qurilmalar yoki texnologiyalar kiritilganda; xodim olti oydan ortiq muddatga ishdan ajralgan hollarda; xodim radiatsiya va yadro xavfsizligini taʼminlash sohasida belgilangan talablar boʻyicha yetarli darajada bilimga ega emasligi aniqlanganda, maxsus vakolatli organning radiatsiya va yadro xavfsizligi holatini tekshirish vakolatiga ega boʻlgan masʼul shaxsining yozma koʻrsatmasiga muvofiq. 56. Ekspluatatsiya qiluvchi tashkilotlar va boshqa yuridik shaxslarning quyidagi xodimlari maxsus vakolatli organ attestatsiya komissiyasida navbatdan tashqari attestatsiyadan oʻtishi lozim: avariya yoki oqibati oʻlim bilan tugagan baxtsiz hodisa sodir boʻlgan tashkilot rahbarlari hamda bu hodisaga aloqador xodimlar; avariya yoki oqibati oʻlim bilan tugagan baxtsiz hodisaning sodir etilishida aybdor boʻlgan shaxsni yoki jabrlanuvchini kasbiy tayyorgarlikdan oʻtkazgan tashkilot rahbarlari hamda oʻqitishga taalluqli boʻlgan xodimlar. Ushbu bandda koʻrsatilgan holatlarda attestatsiya xodimlarning toifalaridan qatʼiy nazar, maxsus vakolatli organning attestatsiya komissiyasi tomonidan oʻtkaziladi. 57. Xodimlarni navbatdan tashqari attestatsiyadan oʻtkazish mazkur Nizomning 3-bobi 2-paragrafida belgilangan tartibda amalga oshiriladi. 58. Attestatsiya komissiyasining qaroridan norozi boʻlgan shaxslar attestatsiya oʻtkazilgan kundan boshlab oʻttiz ish kunida maxsus vakolatli organ huzurida tuziladigan apellyatsiya komissiyasiga yozma ravishda apellyatsiya shikoyati berish huquqiga ega. Apellyatsiya komissiyasi tarkibi maxsus vakolatli organ rahbari tomonidan tasdiqlanadi. Attestatsiya komissiyasining aʼzolari apellyatsiya komissiyasi tarkibiga kiritilmaydi. 59. Apellyatsiya komissiyasi berilgan apellyatsiyani yetti ish kunida uni bergan xodimlar ishtirokida koʻrib chiqadi va qabul qilingan qaror haqida ularga yozma xabar yuboradi. 60. Agar attestatsiya davomida xodimlarning bilimi notoʻgʻri baholanganligi aniqlansa, apellyatsiya komissiyasi arizani qanoatlantiradi va attestatsiya natijalarini oʻzgartirish toʻgʻrisida qaror qabul qiladi, xodimlarning apellyatsiyasi boshqa asoslarga koʻra toʻgʻri (asosli) deb topilsa, apellyatsiya komissiyasi ularni mazkur Nizomda belgilangan tartibda qayta attestatsiyadan oʻtkazish toʻgʻrisida qaror qabul qiladi. Attestatsiya mazkur Nizom talablariga zid ravishda oʻtkazilmaganligi hamda xodimlarning bilimi toʻgʻri baholanganligi aniqlangan taqdirda, apellyatsiya komissiyasi apellyatsiya shikoyatini rad etish toʻgʻrisida qaror qabul qiladi. 61. Attestatsiya komissiyasi yoki apellyatsiya komissiyasi qarori yuzasidan qonunchilik hujjatlarida belgilangan tartibda sudga shikoyat qilinishi mumkin. 62. Mazkur Nizomning buzilishida aybdor boʻlgan shaxslar qonunchilik hujjatlarida belgilangan tartibda javob beradilar. BosqichlarSubyektlarTadbirlarBajarish muddatlari1-bosqichEkspluatatsiya qiluvchi tashkilotlar va boshqa yuridik shaxslarMaxsus vakolatli organ — Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi litsenziyasiga ega davlat va (yoki) nodavlat taʼlim tashkilotlari bilan xodimlarni tayyorlash, qayta tayyorlash va ularning malakasini oshirish boʻyicha shartnoma (buyurtma) tuzadi.Bunda nodavlat taʼlim tashkilotlari taʼlim xizmatlari koʻrsatish faoliyatini amalga oshirish huquqini beradigan litsenziyaga ham ega boʻlishi shart.Kelishuvga binoan2-bosqichDavlat va nodavlat taʼlim tashkilotlariAtom energiyasidan foydalanish obyektlarini ishlatish uchun zarur boʻlgan xodimlarni tayyorlash, qayta tayyorlash va ularning malakasini oshirishni belgilangan tartibda toʻgʻridan-toʻgʻri va (yoki) masofaviy shaklda amalga oshiradi.Kamida 72 soatlik oʻquv kurslari3-bosqichDavlat va nodavlat taʼlim tashkilotlari1. Xodimlarni yozma, test koʻrinishida sinovdan oʻtkazadi.1. Oʻquv kurslari tamomlangandan soʻng.2. Qayta sinovdan oʻtkazadi.2. 1 oy davomida.3. Ekspluatatsiya qiluvchi tashkilotlar va boshqa yuridik shaxslarga qayta sinov natijalari toʻgʻrisidagi dalolatnomani yuboradi.3. 3 ish kunida4. Tayyorlash va qayta tayyorlash yakuniga koʻra sinovdan oʻtgan xodimlarga guvohnoma, malakasini oshirish yakuniga koʻra sinovdan oʻtgan xodimlarga sertifikat rasmiylashtiriladi.4. 3 ish kunida5. Maxsus vakolatli organga oʻquv kurslarini bitirgan xodimlar toʻgʻrisida maʼlumotlarni taqdim etadi.5. Yilning har choragida BosqichlarSubyektlarTadbirlarBajarish muddatlari1-bosqichEkspluatatsiya qiluvchi tashkilotlar va boshqa yuridik shaxslarXodimlarni attestatsiyadan oʻtkazish uchun tegishlicha maxsus vakolatli organ — Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi va uning hududiy boshqarmalarining attestatsiya komissiyalariga attestatsiyadan oʻtkazish uchun zarur hujjatlarni ilova qilgan holda ariza taqdim etadi.Attestatsiyani oʻtkazish muddatidan 3 oy oldin2-bosqichMaxsus vakolatli organ — Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi va uning hududiy boshqarmalarining attestatsiya komissiyalari1. Arizani koʻrib chiqadi hamda xodimlarni attestatsiyaga qoʻyish yoki qoʻyishni rad etish haqida qaror qabul qiladi.1. Arizani qabul qilgandan soʻng 3 ish kunida2. Attestatsiyaga qoʻyishni rad etishning aniq sabablari koʻrsatilgan qaror nusxasini tashkilotga yuboradi.2. 1 ish kunida3. Attestatsiyani oʻtkazish joyi va vaqti toʻgʻrisida tashkilotni yozma ravishda xabardor qiladi.3. Attestatsiya oʻtkazilishidan kamida 15 kun oldin3-bosqichMaxsus vakolatli organ — Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi va uning hududiy boshqarmalarining attestatsiya komissiyalari1. Attestatsiyani suhbat shaklida oʻtkazadi.2. Yadroviy qurilmalarning texnologik jarayonini amalga oshiruvchi xodimlar attestatsiyasini tegishli tashkilotlar moddiy-texnik bazalaridan foydalangan holda nazariy va amaliy nazorat mashqlari orqali amalga oshiradi.Hujjatlar olingan kundan boshlab toʻrtinchi oyning birinchi 10 kunligidan kechikmay4-bosqichMaxsus vakolatli organ — Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi va uning hududiy boshqarmalarining attestatsiya komissiyalari1. Attestatsiya natijalarini hisobga olib, xodimlarni attestatsiyadan oʻtdi yoki oʻtmadi deb eʼtirof etish haqida qaror qabul qiladi.1. Attestatsiya natijalari boʻyicha ovoz berish jarayoni tamom boʻlgandan keyin darhol2. Qaror qabul qilinganligi toʻgʻrisidagi bayonnomani rasmiylashtiradi.2. 1 ish kunida3. Attestatsiyadan oʻtgan xodimlarga attestatsiya guvohnomasini rasmiylashtiradi va attestatsiyadan oʻtgan xodimlar reyestrida tegishli maʼlumotlarni qayd etadi.3. 3 ish kunida4. Attestatsiyadan oʻtmagan xodimlarni egallab turgan lavozimidan vaqtincha chetlashtirish toʻgʻrisida ekspluatatsiya qiluvchi tashkilotlar va boshqa yuridik shaxslarga bildirishnoma yuboradi.4. 1 ish kunida5-bosqichEkspluatatsiya qiluvchi tashkilotlar va boshqa yuridik shaxslarAttestatsiyadan oʻtmagan tashkilotlar xodimlarini takroriy attestatsiyadan oʻtkazish uchun zarur hujjatlarni ilova qilgan holda ariza taqdim etadi.Kamida 2 oy oʻtgach, biroq 6 oydan kam boʻlgan muddatda Bosqichlar Subyektlar Tadbirlar Bajarish muddatlari 1-bosqich Ekspluatatsiya qiluvchi tashkilotlar va boshqa yuridik shaxslarning attestatsiya komissiyasi ishchi organi 1. Attestatsiya oʻtkazish jadvalini tuzadi va tasdiqlash uchun attestatsiya komissiyasi raisiga taqdim etadi. 1. Attestatsiya oʻtkazishdan 3 oy oldin 2. Attestatsiyadan oʻtishi lozim boʻlgan xodimlarni jadval bilan tanishtiradi. 2. Attestatsiya oʻtkazishdan 2 oy oldin 3. Attestatsiyani oʻtkazish sanasi va joyi toʻgʻrisidagi maʼlumotlarni attestatsiya komissiyasi aʼzolariga hamda xodimlarga bevosita topshiradi yoki pochta orqali yuboradi. 3. Attestatsiya oʻtkazishdan kamida 15 kun oldin 2-bosqich Ekspluatatsiya qiluvchi tashkilotlar va boshqa yuridik shaxslarning attestatsiya komissiyasi 1. Attestatsiyani suhbat shaklida oʻtkazadi. Attestatsiya oʻtkazish jadvalida koʻrsatilgan muddatlarda 2. Yadroviy qurilmalarning texnologik jarayonini amalga oshiruvchi xodimlar attestatsiyasini tegishli tashkilotlar moddiy-texnik bazalaridan foydalangan holda nazariy va amaliy nazorat mashqlari orqali amalga oshiradi. 3-bosqich Ekspluatatsiya qiluvchi tashkilotlar va boshqa yuridik shaxslarning attestatsiya komissiyasi 1. Attestatsiya natijalarini hisobga olib, xodimlarni attestatsiyadan oʻtdi yoki oʻtmadi deb eʼtirof etish haqida qaror qabul qiladi. 1. Attestatsiya natijalari boʻyicha ovoz berish jarayoni tamom boʻlgandan keyin darhol 2. Qaror qabul qilinganligi toʻgʻrisidagi bayonnomani rasmiylashtiradi. 2. 1 ish kunida 3. Attestatsiyadan oʻtmagan xodimni ikkinchi marta attestatsiyadan oʻtkazadi. 3. Kamida 2 oy oʻtgach, biroq 6 oydan kam boʻlgan muddatda ‎ ‎ ‎ ‎‎__________________________________________ ga ‎(maxsus vakolatli organ yoki uning tegishli hududiy boshqarmasi nomi) ‎_____________________________ dan ‎(tashkilot nomi) ‎ ‎ ‎ ‎ ‎ ‎ ‎‎ARIZA ‎ ‎ ‎ ‎ ‎ ‎ ‎‎Sizdan __________________________________________________________________________________ da ‎ ‎‎(tashkilot nomi) ‎ ‎‎_________________________________________________________________________________ lavozimida ‎‎(lavozim nomi) ‎ ‎‎faoliyat yuritayotgan (yangi ishga qabul qilingan yoki boshqa lavozimga tayinlangan)‎_________________________________________________________________________________________ ni ‎‎(xodimning F.I.O.) ‎‎___________________________________________________________________________________ sohasida ‎‎(tegishli soha yoʻnalishi nomi) ‎‎attestatsiya (takroriy attestatsiya)dan oʻtkazib berishingiz soʻraladi. ‎ ‎ ‎ ‎ ‎ ‎ ‎‎Ilova: ‎1. Xodimning soʻrovnomasi; ‎2. Tayyorlash (qayta tayorlash), malakasini oshirish oʻquv kursini tamomlaganligi toʻgʻrisidagi guvohnoma yoki sertifikat nusxasi; ‎3. Ish joyidan (ishlamayotganlar uchun oxirgi ish joyidan) berilgan mehnat faoliyati toʻgʻrisidagi tavsifnoma. ‎ ‎ ‎ ‎ ‎ ‎ Tashkilot rahbari‎‎ ________‎ (imzo) ‎‎ ____________________________ ‎(F.I.O.) ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎20__ y. “____” _______________ ‎ ‎ ‎ ‎ Attestatsiyadan oʻtgan xodimga beriladigan attestatsiya guvohnomasining shakli (kim tomondan berilgan) _______-son ATTESTATSIYA GUVOHNOMASI Berildi ushbu guvohnoma ________________________________________________________________ (familiyasi) _____________________________________________________________________________________ (ismi) ___________________________________________________________________________________ ga (otasining ismi) Xodim ______________________________________________________________________________da (ish joyi) ________________________________________________________________________ boʻlib ishlaydi. (lavozimi) ____________________________________________________________________________________da (attestatsiya komissiyasining nomi) Attestatsiya komissiyasi raisi : _____________ (imzo) ___________________________ (F.I.O.) M.Oʻ. Berilgan vaqti: 20___ yil “____”_________________ XODIMNING BOSHQA ISHGA OʻTKAZILISHI YOKI BOSHQA LAVOZIMGA TAYINLANISHI TOʻGʻRISIDA MAʼLUMOTLAR T/r Ishga oʻtkazilgan joyi Kasbi (lavozimi) Tashkilot rahbarining F.I.O. Tashkilot rahbarining imzosi 1. 2.